الأسس البيداغوجية ديال الامتحانات معروفة، لكن واحد المدرسة بريفي ذات التوجه الإسلامي فبويزكارن فيها الزيادات بالزاف، بحيث دارت الصلاة كفرض عملي لتلاميذ المستوى الرابع. هذ الامتحان الغريب والفريد من نوعو ممكن يدير البوز، وباين أن الغاية منو هو ان استعمال الدين للدعاية للمدرسة، ولكنها وكتعلم “الصلا والاخلاق الحميدة للتلاميذ” باش تستمل الأسر وتكسب كليان جديد، تماما كيف كيديرو “تجار الدين” فالسياسة. المنشط الإذاعي والصحافي رضوار الرمضاني حتى هو جاتو هذ الصلا فشكل، وقال فتدوينة ليه: “لأول مرة أعرف أن الصلاة “موضوع” فرض في بعض المدارس المغربية...” وزاد: “تقبل الله منا ومنهم، وأنجحنا في “فروض” الدنيا وفي امتحانات الآخرة... اللهم آمين يا رب العالمين...”. 
تخربيقة كبيرة هادي. مدرسة پريڤي فبويزكارن دارت الصلا كامتحان للتلاميذ.. والرمضاني: أول مرة نعرف أن الصلا موضوع فرض فشي مدارس